เรื่องร้องเรียน: เจ้าหน้าที่ฝ่ายทะเบียนเขตบางแค Counter 14 วันที่ 26/9/2566 เวลาประมาณ 10.00 น. ทางบริษัทฯเรามีแจ้งให้ญาติของผู้เสียชีวิต (บิดาที่ถูกต้องตามกฏหมาย) อายุประมาณ 80 ปี ไปติดต่อเพื่อขอเอกสารคัดโสตจากทางเจ้าหน้าที่ตามที่บริษัทประกันฯขอเอาไว้ แต่ทางเจ้าหน้าที่ไม่ทำเอกสารให้โดยให้เหตุผลว่าไม่สามารถขอได้ เนื่องจากผู้เสียชีวิตมีทะเบียนสมรส ในขณะที่เขตอื่นๆไม่ว่าบิดา,มารดา,คู่สมรส หรือบุตรที่ถูกต้องตามกฏหมายก็สามารถขอเอกสารได้ปกติ ไม่ทราบว่าการขอเอกสารของผู้เสียชีวิตของเขตบางแคจะต้องให้ผู้ใดเป็นผู้ติดต่อขอเอกสารหรอคะถึงจะได้รับเอกสารตามปกติ รบกวนเจ้าหน้าที่ตรวจสอบมาตรฐานการให้บริการของสำนักงานเขตหน่อยได้ไหมคะ ขอบพระคุณค่ะ
การดำเนินการของเจ้าหน้าที่: บิดาที่ชอบด้วยกฎหมายสามารถคัดเอกสารของบุตรได้ ในกรณีดังกล่าวผู้ร้องอาจเกิดความเข้าใจที่ผิดพลาด ตามข้อความแชทที่หัวหน้าฝ่ายทะเบียนได้แจ้งให้ผู้ร้องทราบ และขณะนี้บิดาของผู้ตายได้มาขอคัดเอกสารสถานภาพการสมรสของผู้ตายที่ฝ่ายทะเบียน สำนักงานเขตบางแค เรียบร้อย ตามคำร้องด้านล่าง
ความเห็นของผู้แจ้ง: การขอเอกสารไม่ใช่ประชาชนทุกคนจะเข้าใจระบบการปฏิบัติงานของราชการค่ะ ไม่มีหลักฐานการคุยของหัวหน้าฝ่ายทะเบียนตามที่แจ้งด้วยซ้ำ ดังนั้นขอให้แค่ 3 ดาวนะคะ
พื้นที่: แขวงบางแค เขตบางแค กรุงเทพมหานคร